Владо Малески

Владо Малески (5 септември 1919 — 23 септември 1984) — истакнат македонски писател, општествено-политички работник, издавач и револуционер. Автор е на текстот на македонската химна „Денес над Македонија“.

Животопис
Владо Малески е роден во Струга, на 5 септември 1919 година. Основно образование завршил во Скадар, Албанија, а гимназија во Битола. Студирал на Правниот факултет во Белград, но поради избувнувањето на Втората светска војна ги прекинал студиите. Бил учесник во НОБ на Македонија како еден од организаторите на партизанското движење во струшкиот крај. По завршувањето на војната бил директор на Радио Скопје и уредник на списанијата „Нов ден“, „Современост“ и „Разгледи“. Исто така, работел во дипломатската служба, како амбасадор во Либан, Етиопија и Полска, а бил и член на Претседателството на Социјалистичка Република Македонија. Станал член на Друштвото на писателите на Македонија во 1946 година.Македонски писатели, Друштво на писатели на Македонија, Скопје, 2004, стр. 146.

 Книжевно творештво 
Малески е автор на следниве дела:Георги Сталев (приредувач), Современи македонски раскажувачи, избор. Скопје: Детска радост, Култура, Македонска книга, Мисла и Наша книга, 1990, стр. 26.
 Ѓурѓина алова (раскази, 1950)
 Бранувања (раскази, 1953)
 Она што беше небо (роман, 1958)
 Војната, луѓе, војната (роман, 1967)
 Разбој (роман, 1969)
 Разгледи (статии, коментари, полемики, 1976)
 Кажувања (раскази, 1976)
 Записи на Езерко Дримски (роман, 1980)
 Јазли (роман, 1990)

Избраните дела му се објавени двапати: во 1976 и во 1980 година.

Исто така, тој е автор на сценариото за првиот македонски игран филм „Фросина“. Добитник е на наградите „11 Октомври“, „4 јули“, „АВНОЈ“, за книжевен опус на издавачкото претпријатие „Мисла“ и „Рациново признание“.

 Поврзано 
Споменик на Владо Малески

 Наводи 

 Надворешни врски 
 Владо Малески на Викиизвор.
 Владо Малески (англиски)
 Прилози за Владо Малески
 ДПМ - Владо Малески 

Категорија:Македонски писатели
Категорија:Македонски борци
Категорија:Делегати на Првото заседание на АСНОМ
Категорија:Луѓе од Струга
Категорија:Добитници на наградата „11 Октомври“
Категорија:Добитници на наградата „АВНОЈ“
Категорија:Починати во Струга
Категорија:Родени во 1919 година
Категорија:Починати во 1984 година
Категорија:Делегати на Второто заседание на АСНОМ